**J E G Y Z Ő K Ö N Y V**

**TESKÁND KÖZSÉG ÖNKORMÁNYZAT KÉPVISELŐTESTÜLETE**

**2019. JANUÁR 21-I RENDKÍVÜLI ÜLÉSÉRŐL.**

**Határozat:**

**7/2019. (I. 21.)**

**J E G Y Z Ő K Ö N Y V**

Készült Teskánd Község Önkormányzat Képviselőtestülete 2019. január 21-i rendkívüli üléséről.

Jelen vannak: Németh Ágnes polgármester, Bogár István, Dormán Jenő, Patakiné Sümegi Mária Erzsébet, Simon Viktória képviselők, Fazekas István jegyző.

Távol volt: Sipos László és Vizlendvai László képviselők.

Németh Ágnes polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Fazekas Istvánt, hitelesítőknek pedig Dormán Jenő és Simon Viktória képviselőket.

A javaslatot a képviselőtestület egyhangúlag tudomásul vette.

**Ezután javaslatot tett a napirendre:**

**N A P I R E N D:**

1./ Közszolgálati tisztviselők kiegyenlítő bérrendezési alap támogatás beadásáról döntés

Előadó: Németh Ágnes polgármester

A napirendi javaslatot a képviselőtestület egyhangúlag elfogadta.

**1./ Közszolgálati tisztviselők kiegyenlítő bérrendezési alap támogatás beadásáról döntés**

Előadó: Németh Ágnes polgármester

/ Írásos előterjesztés a jegyzőkönyv melléklete./

Németh Ágnes polgármester elmondta, hogy az írásos előterjesztés a képviselőtestület tagjai megkapták. Javasolta, hogy a határozati javaslatnak megfelelően a döntését a képviselőtestület hozza meg.

Patakiné Sümegi Mária Erzsébet kérdése, hogy milyen hatással lesz ez az emelés a következő évek költségvetésére.

Németh Ágnes ez az emelés csak a 2019-es évre szól.

Szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 7/2019. (I. 21.) számú határozata**

Teskánd Község Önkormányzat Képviselő-testülete pályázatot nyújt be a Magyarország 2019. évi központi költségvetéséről szóló 2018. évi L. törvény 3. melléklet I. 12. pont szerinti kiegyenlítő bérrendezési alap támogatására.

Képviselő-testület vállalja, hogy az önkormányzat rendeletében a Közös Önkormányzati Hivatalnál foglalkoztatott köztisztviselők illetményalapját a Kvtv. 60. § (6) bekezdése alapján 20%-kal emelt összegben, azaz 46.380.- forintban állapítja meg 2019. évre.

2018. július 1-jén alkalmazott illetményalap a Magyarország központi költségvetéséről szóló 2017. évi C. törvény 59.§ (1) bekezdésében meghatározott 38.650.- forint.

Pályázat benyújtásának határideje: 2019. január 25.

Felelős: Németh Ágnes polgármester

Fazekas István jegyző

Több napirend és hozzászólás nem volt Németh Ágnes polgármester megköszönte a megjelenést és az ülés 19 órakor bezárta.

Kmf.

Németh Ágnes Fazekas István

polgármester jegyző

Dormán Jenő Simon Viktória

jegyzőkönyv-hitelesítők